أچھ ؤٹتھ بێہہ یہ اۆند تہ پۆکھ مشراو صورژن ہند نگار خانہ سجاو یام وچھنس بہٕ ویُہہ کۆرن وُنلیوو پۯانہ مندورِ نش سہ کس مےٚ وچھاو میون دل رنگہ مۆت چھہ موصم شُر چٲنۍ یاداوری چھےٚ سبز الاو خاصہٕ جامن کزلۍ ونن تس گٔے تاپھ کیا کرنہِ میون کُٹھ ژایاو زانہ قۅدرتھ بہ کتھ اندس ووتُس زونہ منز راتھ گٔے مےٚ یرونۍ ناو پادشاہ یار وچھتہ کیا خۅش آس گاش ہٮ۪تھ دۯاو، گاش ہٮ۪تھ آیاو * امارٕ چانہ مےٚ ژھاین تہ تُل نقاب ولو بہٕ کیا ونے ژےٚ مےٚ کیتھ وچھ عجیب خاب ولو مےٚ تھوو ٲنہ لبن منز سہ ساتھ مٲنتھٕر دتھ دپیوتھ بێیہ تہ گژھیا زانہہ یہ دستیاب ولو وُشاطٕ چانہ پری زن نژان چھےٚ ژانگِچ رێہہ خیالہ چانہ ہوا زن وزاں رباب ولو نێندر گمژ چھےٚ ہوٲیی کنن گۆمت آسی دلس چھہ شوق تہ شوقس چھہ اضطراب ولو ژٕ سون یکھ تہ پنن معنہ دۅہہ تہ راتھ لبن ژےٚ روٚس مےٚ روٚس چھہ یہ دنیا فقط سراب ولو بدوٗن پان پنن چھُس وچھان پانس نش چێنے شراب مےٚ کھۆتمت چھ از شراب ولو عجب ملک شبِ اول بہ نوش لب چہ سرود چہ کرد گل بہ صنوبر پرو کتاب ولو مےٚ تگۍ نہ چانہ فراقکۍ صدم وننۍ ژھۆٹ بوز مےٚ لول چون از آمت چھہ بے حساب ولو * یتھہٕ تتھہٕ یێلہ پیوس بہ تۆت وٲتتھ تتہ ٲسکھ برٕ رۆس ہانکل دتھ کُنہ اوس نہ کانہہ نۆن ژھایو رۆس بۯاندس نش وٲتتھ گوس رٔہتھ أچھ پُتنہ گٔیَم میزانہ ڈۆلس کیا تام اوس بر ہنگس لیکتھ کوفورچ بۅے ٲس ہوہس منز وق جوگۍ گۆمت اوس کار کرتھ دُبہٕ پھیرم وٲنج، تہندِ کُٹھچ لژھہ گٲمژ اڈؤژھ دٲر وچھتھ پۆت کھورِ بہ ووتس کوچس منز وتہ پکونۍ گٔے ششدر روزتھ کم کم خۅش خاب وچھم راتس پھوٚل گاش تہ بیوٹھس سوٗر ملتھ